als_Latn dik_Latn sag_Latn
Në seancën e sotshme parlamentare pritet që Kuvendi i Shqipërisë të shqyrtojë ligjin për Gjykatën Administrative. Një tjetër projktligj në axhendën e Kuvendit është ai “për gjykimin e Mosmarrëveshjeve Administrative dhe Organizimin e Drejtësisë Administrative”, ligj i cili duhet të marrë 84 vota.
Kreu i PS-së Edi Rama deklaroi dje se opozita do të angazhohet për reformat por nuk do të japë asnjë votë dhe karton jeshil për ligjet me 3/5 sa për ti hedhur hi syve Brukselit. Sipas Ramës, grupi parlamentar do të dorëzojë gjatë kësaj jave në Kuvend draftin e ndryshimeve që sipas tij do të kthejë jetën normale parlamentare mes palëve.
Ai theksoi se këto ndryshime nuk kanë lidhje thjesht e vetëm me rregulloren e Kuvendit, por me domosdoshmërinë për një reformë institucionale të procedurës së punës në këtë institucion.
Ndërkohë në seancën e sotme plenare do të shqyrtohen edhe disa projektligje të tjera si ai “Për disa shtesa dhe ndryshime në ligjin për mbrojtjen e dëshmitarëve dhe të bashkëpunëtorëve të drejtësisë”,si dhe një interpelancë me Ministrin e Ekonomisë, Tregtisë dhe Energjetikës e cila është kërkuar nga një grup deputetësh.
Marrë nga Shekulli
als_Latn als_Latn als_Latn als_Latn als_Latn